fi fi fi id fi fi fr tr fi fi fi fi fi fi fi fi fi fi fi fi en fi fi fi tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi
huhtikuu 2021 - Wikimedia Suomi
Arkistot kuukauden mukaan: huhtikuu 2021
Huhtikuussa järjestetään kolme kirjoitustapahtumaa, joilla laajennetaan Wikipedian käsittelemiä aiheita: Punaisten linkkien naiset -kilpailu, Muijii Wikipediaan -tapahtuma 9.4. ja kansainvälinen muokkaustapahtuma romanien kansallispäivän kunniaksi.
Wikimedia Suomi järjestää koko huhtikuun kestävää Punaisten linkkien naiset -kilpailua jo neljäntenä vuonna peräkkäin. Sen tavoitteena oli alun perin lisätä henkilöartikkeleita naisista suomenkielisessä Wikipediassa. Kun kilpailua käynnistettiin vuonna 2018, peräti 82% kaikista suomenkielisistä henkilöartikkeleista kertoi miesten elämästä ja saavutuksista. Kilpailun aikana naisista kirjoitettiin liki 1000 uutta artikkelia.
Seuraavana vuonna aihepiiri laajennettiin koskemaan myös muunsukupuolisia. UNESCO:n kansainvälisen alkuperäiskansojen kielten teemavuoden kunniaksi kielivalikoima laajennettiin vielä kolmella saamelaiskielellä — pohjoissaamella, inarinsaamella ja koltansaamella — vaikka vain pohjoissaamella oli silloin oma Wikipedia. Tällä kertaa tuhannen uuden artikkelin raja meni rikki kolmella eri kielellä.
Vuonna 2020 säännöt ja kielivalikoima olivat samat kuin edellisenä vuonna, mutta muokkaustapahtumat peruutettiin pandemian vuoksi. Vaikka artikkeleita tuli vain vajaa puolet edellisten vuosien tuloksesta, tämä oli ensimmäinen kerta, kun artikkeleita kirjoitettiin myös inarinsaameksi. Tämä oli hieno näyttö inarinsaamenkielisten halusta luoda oma Wikipedia ja lokakuussa 2020 tämä unelma toteutui.
Entä tänä vuonna? Jo aiemmin viikon kilpailun kielivalikoimaan kuulunut livvinkarjala lisättiin kielivalikoimaan. Tähän asti on ollut yksi muokkaus tällä kielellä ja toivon mukaan tulee lisää. Alkutilanne suomenkielisessä Wikipediassa on parempi kuin vuosiin ja 20 prosentin raja meni jo rikki kilpailun ensimmäisenä päivänä. Pohjoissaamenkielisessä Wikipediassa noin kolmannes artikkeleista käsittelee naisia tai muunsukupuolisia ja inarinsaamenkielisessä jo yli 43 prosenttia. Pienen pieni koltansaamenkielinen testiwikipedia kuitenkin päihittää nämä kaikki, koska siellä kaikki neljä artikkelia käsittelevät naisia!
Vuoden 2019 huikea tulos johtui osittain myös ensimmäisestä Muijii Wikipediaan -tapahtumasta, jonka järjesti asennemuija ja freelance-kirjoittaja Jenni Janakka. Tänä perjantaina tapahtuma järjestetään uudelleen Facebook-tapahtumana.
Viimeisenä, mutta ei vähäisimpänä: Wikimedia Serbia järjestää jo toisena vuonna peräkkäin kansainvälistä viikon kestävää muokkaustapahtumaa romanien kansallispäivän kunniaksi 1.–8.4.2021. Vaikka Wikimedia Suomi ei ole mukana järjestämässä tapahtumaa, aihepiiri on meillekin hyvin tärkeä. Tapahtumassa on valmiiksi laaditut, laajat aihelistat, joista voi poimia aiheen tai joihin voi lisätä omat artikkelitoiveet. Kirjoittaa voi vielä pari päivää paitsi suomeksi myös vlaxinromanilla ja suomenromanilla.
Näihin tapahtumiin voi kuka tahansa osallistua luomalla käyttäjätunnuksen Wikipediaan, ilmoittautumalla osallistujaksi kilpailusivulla ja muokkaamalla aiheisiin liittyviä artikkeleita tapahtumien aikana.
●     Kimmo Virtanen, Zache
●     Wikimedia Suomen wikiteknikko
●     Sähköposti: kimmo.virtanen (at) wikimedia.fi
Julkaistu 07.04.2021 kategoriassa Uncategorized, kirjoittanut zache.
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia